
PROJEKTS uz 23.07.2026.

[bookmark: _Hlk198723132]vēlamais datums izskatīšanai: Finanšu komitejā - 15.07.2026.
domē: 30.07.2026.
sagatavotājs un ziņotājs: D. Čūriška

LĒMUMS
Ādažos, Ādažu novadā
				
2026. gada 30. jūlijā					Nr.«DOKREGNUMURS»

Par pašvaldības būves Tallinas šosejā 66, Baltezerā atsavināšanu zemes īpašniekam

[bookmark: _Hlk120693919]Ādažu novada pašvaldības dome izskatīja [..] (turpmāk – Iesniedzējs) 06.07.2026. atsavināšanas ierosinājumu (reģ. ar Nr. ĀNP/1-11-1/26/4030) par pašvaldības būves - šķūnis (kadastra apzīmējums 8044 013 0276 002 (turpmāk – Būve)) ar adresi: Tallinas šoseja 66, Baltezers, Ādažu pag., Ādažu nov., atsavināšanu Iesniedzējam kā zemes, uz kuras Būve atrodas, īpašniekam. 
Izvērtējot pašvaldības rīcībā esošo informāciju un ar lietu saistītos apstākļus, tika konstatēts: 
1. Saskaņā ar ierakstiem Rīgas rajona tiesas Ādažu pagasta zemesgrāmatas nodalījumā Nr. 100000954863 07.04.2026. tika nostiprināta pašvaldības īpašuma tiesība uz ēku (būvju) nekustamu īpašumu (kadastra Nr. 8044 513 0012), kura sastāvā ietilpst Būve.
2. Atbilstoši Nekustamā īpašuma valsts kadastra informācijas sistēmas datiem (turpmāk – Kadastrs), Būve atrodas uz Iesniedzējam piederošas zemes vienības 0,436 ha platībā ar kadastra apzīmējumu 8044 013 0575 un adresi: Tallinas šoseja 66, Baltezers, Ādažu pag., Ādažu nov. (turpmāk – Zemes vienība), kas ierakstīta Ādažu pagasta zemesgrāmatas nodalījumā Nr. 100000172311.
3. Kadastra datos cita starpā rodamas šādas ziņas par Būvi: būves tips - 12740203 Siltumnīcas ar kopējo platību līdz 60 m2 (ieskaitot), šķūņi un citas palīgēkas; kopējā platība - 242,9 m2; virszemes stāvu skaits – 2; uzbūvēšanas gads - 1955.; nolietojums – V4 (ēka neapmierinošā tehniskā stāvoklī); telpu grupu skaits – 1; apsekošanas datums - 21.08.1997.; fiskālā kadastrālā vērtība - EUR 795,00; universālā kadastrālā vērtība - EUR 10 105,00.
4. Līdz ar pašvaldības īpašuma tiesības nostiprināšanu uz Būvi zemesgrāmatā ir izveidojies dalītais īpašums.
5. Starp pašvaldību kā Būves īpašnieci un Iesniedzēju kā Zemes vienības īpašnieku nav noslēgts līgums par Būves uzturēšanai nepieciešamās Zemes vienības daļas nomu, tas ir, tās likumisko lietošanu. Saskaņā ar pašvaldības Centrālās pārvaldes Grāmatvedības nodaļas sniegtajām ziņām, Iesniedzējam nav nekustamā īpašuma nodokļa parādu par Zemes vienību. 
6. Saskaņā ar Kadastra datiem Zemes vienībai reģistrēts nekustamā īpašuma lietošanas mērķis “Individuālo dzīvojamo māju apbūve” (kods 0601) un “Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa” (kods 0501).
7. Būves atsavināšanas jautājuma virzību noteic Publiskas personas mantas atsavināšanas likums (turpmāk – Likums):
7.1. kura 1. panta 6. un 7. punkts noteic, ka nosacītā cena ir nekustamā īpašuma vērtība, kas noteikta atbilstoši īpašuma vērtēšanas standartiem. Pārdošana par brīvu cenu ir mantas pārdošana par atsavinātāja noteiktu cenu, kas nav zemāka par nosacīto cenu;
7.2. kura 4. panta ceturtās daļas 1. punkts cita starpā nosaka, ka atsevišķos gadījumos publiskas personas nekustamā īpašuma atsavināšanu var ierosināt zemes īpašnieks, ja viņš vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes; 
7.3. kura 5. panta otrajā daļā noteikts, ka atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu pieņem sešu mēnešu laikā no atsavināšanas ierosinājuma saņemšanas dienas;
7.4. kura 8. pantā noteikts, ka atsavināšanai paredzētā nekustamā īpašuma novērtēšanu organizē lēmējinstitūcijas noteiktajā kārtībā. Nekustamā īpašuma novērtēšanas komisijas sastāvu un mantas nosacīto cenu apstiprina institūcija, kura saskaņā ar šā panta pirmo un otro daļu organizē nekustamā īpašuma novērtēšanu. Mantas novērtēšanas komisija novērtēšanai pieaicina vienu vai vairākus sertificētus vērtētājus. Nosacīto cenu atbilstoši mantas vērtībai nosaka mantas novērtēšanas komisija;
7.5. kura 37. panta pirmās daļas 4. punktā noteikts, ka pārdot publiskas personas mantu par brīvu cenu var, ja: nekustamo īpašumu iegūst Likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8. pants);.
8. Būves novērtēšanai ir lietderīgi pieaicināt vienu sertificētu vērtētāju, kura pakalpojuma izmaksas lēšamas līdz 400 eiro, un ir apmaksājamas no pašvaldības Centrālās pārvaldes Nekustamā īpašuma nodaļas 2026. gada budžeta tāmes līdzekļiem.
9. Pašvaldības Centrālās pārvaldes Attīstības un projektu nodaļas (turpmāk – APN) ieskatā (16.04.2026. viedoklis pie DVS dokumenta ar reģ. Nr. ĀNP/1-6-4/26/3), ņemot vērā apgrūtināto piekļuvi un Būves raksturu, tās saglabāšana pašvaldības īpašumā nav lietderīga. Nepieciešamība šķērsot Zemes vienības teritoriju rada pastāvīgus riskus un potenciālus konfliktus par piekļuves tiesībām (servitūtiem), kas prasa papildu resursus no pašvaldības. Līdz ar to, APN nesaskata, kādas Pašvaldību likumā noteiktās autonomās funkcijas izpildei (piemēram, izglītībai, sociālajai palīdzībai vai kultūrai) varētu kalpot šī Būve - šķūnis. Uzturēt Būvi, kurai nav publiskas funkcijas un kuras apsaimniekošana ir apgrūtināta, būtu pretrunā ar līdzekļu racionālu izmantošanu. 
10. Pašvaldības aģentūras “Carnikavas komunālserviss” (turpmāk – CKS) ieskatā (22.04.2026. informācija pie DVS dokumenta ar reģ. Nr. ĀNP/1-6-4/26/3) pašvaldības funkciju veikšanai Būve nav nepieciešama.
Pašvaldības dome secina, ka Likuma 4. panta ceturtās daļas 1. punkta prasībām atbilstoša persona – Iesniedzējs, ir iesniedzis atsavināšanas ierosinājumu par atvasinātai publiskai personai – pašvaldībai, piederošu Būvi. 
Ņemot vērā, ka APN un CKS ieskatā Būve nav izmantojama pašvaldības funkciju izpildei, tā ir atsavināma Iesniedzējam kā zemesgrāmatā ierakstītas Zemes vienības, uz kuras Būve atrodas, īpašniekam, tādejādi izbeidzot dalītā īpašuma pastāvēšanu. 
Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 4. panta ceturtās daļas 1. punktu, 5. panta otro daļu, 8. panta otro, trešo, sesto un septīto daļu, 37. panta pirmās daļas 4. punktu, kā arī domes Finanšu komitejas 15.07.2026. atzinumu, Ādažu novada pašvaldības dome
NOLEMJ:
1. Atļaut atsavināt Ādažu novada pašvaldībai piederošo ēku (būvju) nekustamo īpašumu (kadastra Nr. 8044 513 0012), kura sastāvā ietilpst būve - šķūnis (kadastra apzīmējums 8044 013 0276 002) ar adresi: Tallinas šoseja 66, Baltezers, Ādažu pag., Ādažu nov., pārdodot par brīvu cenu zemesgrāmatā ierakstītas zemes vienības ar kadastra apzīmējumu 8044 013 0575 un adresi: Tallinas šoseja 66, Baltezers, Ādažu pag., Ādažu nov., kas ierakstīta Ādažu pagasta zemesgrāmatas nodalījumā Nr. 100000172311, īpašniekam [..] (personas kods [..], deklarētā dzīvesvietas adrese [..]).
2. [bookmark: _Hlk97823264]Pašvaldības Centrālās pārvaldes Nekustamā īpašuma nodaļai organizēt 1. punktā norādītā pašvaldības nekustamā īpašuma novērtēšanu, pieaicinot vienu sertificētu vērtētāju.
3. Pašvaldības mantas iznomāšanas un atsavināšanas komisijai divu nedēļu laikā pēc lēmuma 2. punktā  noteiktās vērtējuma atskaites saņemšanas:
3.1. noteikt 1. punktā norādītā nekustamā īpašuma nosacīto cenu;
3.2.  sagatavot pašvaldības domes lēmuma projektu par nosacītās cenas apstiprināšanu un iesniegt to domei.
4. Sertificēta vērtētāja pakalpojumu apmaksāt no pašvaldības Centrālās pārvaldes Nekustamā īpašuma nodaļas 2026. gada budžeta tāmes līdzekļiem.
5. Pašvaldības Centrālās pārvaldes Administratīvajai nodaļai nosūtīt šo lēmumu [..] uz elektroniskā pasta adresi: [..].
6. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
[bookmark: _Hlk176337038][bookmark: _Hlk175738968]Iesniedzējam - uz elektroniskā pasta adresi: [..]
@: NĪN, Pašvaldības mantas iznomāšanas un atsavināšanas komisijai, GRN, IDRV


[bookmark: _Hlk176337061]Diāna Čūriška, t. 28615546

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




